Դմիտրի Պատրուշև

Դմիտրի Պատրուշև (), Ռուսաստանի պետական գործիչ։ 2018 թվականի մայիսի 18-ից Ռուսաստանի Դաշնության գյուղատնտեսության նախարար (գործում է մինչև 2020 թվականի ունվարի 15-ից 21-ը).

«Ռոսսելխոզբանկի» վարչության նախագահ (2010-2018 թվականներին), «Գազպրոմի» տնօրենների խորհրդի անդամ։

Կենսագրություն 

Ծնվել է 1977 թվականի հոկտեմբերի 13-ին, Լենինգրադում։

1999 թվականին ավարտել է Կառավարման պետական համալսարանը՝ «Մենեջմենթ» մասնագիտությամբ։

1992-2002 թվականներին աշխատել է Ռուսաստանի Դաշնության տրանսպորտի նախարարությունում։

2002-2004 թվականներին ուսում է ստացել Ռուսաստանի ԱԳՆ Դիվանագիտական ակադեմիայում՝ «Համաշխարհային տնտեսություն» մասնագիտությամբ։

2003 թվականին Սանկտ Պետերբուրգի տնտեսագիտության և ֆինանսների պետական համալսարանի հիման վրա պաշտպանել է տնտեսագիտության թեկնածուի գիտական աստիճան ստանալու ատենախոսությունը՝ «Գիտահետազոտական կազմակերպությունների որակի կառավարման գործընթացում գործընթացային մոտեցման զարգացման կազմակերպական-տնտեսական հիմքերը թեմայով»։

2004 թվականին աշխատանքի է անցել ՎՏԲ բանկում։

2006 թվականին ավարտել է Ռուսաստանի ԱԴԾ ակադեմիան։

2007 թվականից զբաղեցրել է ՎՏԲ բանկի ավագ փոխնախագահի պաշտոնը։

2008 թվականին Սանկտ Պետերբուրգի տնտեսագիտության և ֆինանսների պետական համալսարանի հիման վրա պաշտպանել է տնտեսագիտության դոկտորի գիտական աստիճան՝ «Պետական ​​և շուկայի կարգավորիչները արդյունաբերական քաղաքականության ձևավորման և իրականացման մեջ. Վառելիքի և էներգետիկ համալիրի բնական մենաշնորհների նյութերի հիման վրա» թեմայով։

2010-2018 թվականներին եղել է «Ռոսսելխոզբանկ» ԲԲԸ վարչության նախագահ, դիտորդ խորհրդի անդամ։

2016 թվականից «Գազպրոմ» ԲԲԸ-ի տնօրենների խորհրդի անդամ է։

2018 թվականի մայիսի 18-ին նշանակվել է Ռուսաստանի Դաշնության գյուղատնտեսության նախարար, 2020 թվականի հունվարի 21-ին՝ վերանշանակվել այդ պաշտոնում։

Ընտանիք 
Ամուսնացած է, ունի երկու  երեխա։

Հայրը՝ Նիկոլայ Պատրուշև՝ ռուս պետական գործիչ, Ռուսաստանի անվտանգության դաշնային ծառայության տնօրեն (1999-2008 թվականներին), 2008 թվականի մայիսի 12-ից Ռուսաստանի Դաշնության անվտանգության խորհրդի քարտուղար։

Մայրը՝ Ելենա Պատրուշևա (ծնվել է 1955 թվականին)՝ 1993 թվականին Բորիս Գրիզլովի, իր մյուս դասընկերների և ամուսնու գործընկերների հետ դարձել է «Բորգ» ՍՊԸ-ի հիմնադիր, որը մասնագիտանում է մետաղի արտահանման ոլորտում։

Եղբայրը՝ Անդրեյ Պատրւշև՝  գործարար և պետական անվտանգության մարմինների գործիչ։

Մրցանակներ 
 Պատվո շքանշան (2016 թվականի հոկտեմբերի 26)՝ ագրոարդյունաբերական համալիրի վարկային ապահովման կազմակերպման գործում ունեցած մեծ ավանդի համար։
 ՌԴ գյուղատնտեսության նախարարության պատվոգիր՝ ԱԱՀ համակարգում երկարամյա բարեխիղճ աշխատանքի համար։
 Ռուսական բանկերի ասոցիացիայի դիպլոմ` բանկային համակարգի զարգացման գործում ներդրած ավանդի համար։
 «Տարվա բանկիր» մրցանակաբաշխություն (2016 թվական)

Գրագողություն՝ ատենախոսությունների մեջ 
Դիսերնետի տվյալներով՝ Պատրուշևի թեկնածուական և դոկտորական ատենախոսություններում հայտնաբերվել են բազմաթիվ ոչ փաստաթղթավորված փոխառություններ ։ Մասնավորապես, Պատրուշևի «Պետական և շուկայական կարգավորիչները արդյունաբերական քաղաքականության ձևավորման և իրականացման գործում. Վառելիքի և էներգետիկ համալիրի բնական մենաշնորհների նյութերի վրա» (2008 թվական) դոկտորական ատենախոսության մեջ 15-ից 103 էջերը, 364-ից 378 էջերը և մի շարք այլ էջեր իրենից ներկայացնում են Հասան Սաֆարովի «ՌԴ-ում բնական մենաշնորհների պետական կարգավորման մեխանիզմի ձևավորում« (2005 թվական) ատենախոսության մի մասի պատճենը)։

Ծանոթագրություններ

Արտաքին հղումներ 
 Դմիտրի Պատրուշևի կենսագրությունը Ռուսաստանի Դաշնության կառավարության կայքում։
Դմիտրի Պատրուշևի կենսագրությունը Ռոսսելխոզբանկ կայքում։
 Դմիտրի Պատրուշևի հարցազրույցը «Ռոսիա 24» հեռուստաալիքում։
 «Դմիտրի Պատրուշև. վարկեր, որոնք մենք առաջարկում ենք, չկա ոչ մի բանկու“»:
 «Դմիտրի Պատրուշև. համաժողովն արդեն հեղինակություն է ձեռք բերել ամբողջ աշխարհում»:
 «Դմիտրի Պատրուշև. Ես գոհ եմ Ռոսսելխոզբանկի աշխատանքից:

 
Տնտեսագիտական գիտությունների դոկտորներ
Գիտնականներ այբբենական կարգով
Ռուս պետական գործիչներ